1. melléklet
Okirat száma:
Módosító okirat
A Tiszaújvárosi Humánszolgáltató Központ a Tiszaújváros Város Önkormányzatának Képviselő-testülete által 2025. április 08. napján kiadott, 19/2/2025. számú alapító okiratát az államháztartásról szóló 2011. évi CXCV. törvény 8/A. §-a alapján – a Tiszaújváros Város Önkormányzat Képviselő-testületének ….…/2026. (……..) határozatára figyelemmel - a következők szerint módosítom:

1.	 Az alapító okirat 4.1. pontja helyébe a következő rendelkezés lép: 

4.1. A költségvetési szerv közfeladata: 

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8.a. pontja szerint szociális, gyermekjóléti szolgáltatások és ellátások biztosítása.
	A költségvetési szerv ellátja a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) 57. § (1) bekezdés c), d), e), f) és j) pontja szerinti személyes gondoskodást nyújtó szociális alapszolgáltatásokat, a 80. § (3) bekezdés a) és f) pontja, valamint a 68. §-a szerinti szakosított ellátásokat, továbbá a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 40. §-a, 40/A. §-a és a 41. § (3) bekezdés a) pontja szerinti gyermekjóléti alapellátásokat.

2. Az alapító okirat 4.3. pontjának helyébe a következő rendelkezés lép: 

4.3.			 						A költségvetési szerv alaptevékenysége:

A költségvetési szerv személyes gondoskodást nyújtó szociális alap és szakosított ellátást, valamint gyermekjóléti alapellátást biztosító integrált intézmény. 

4.3.1. A költségvetési szerv a személyes gondoskodást nyújtó szociális alapszolgáltatások keretében
· szociális étkeztetést nyújt, szociális konyhán, a Szoctv. 62. §-a,
· házi segítségnyújtást biztosít a Szoctv. 63. §-a, 
· családsegítést nyújt a Szoctv. 64. §-a és 64/A. §-a,
· jelzőrendszeres házi segítségnyújtást biztosít a Szoctv. 65. §-a, 
· hajléktalan személyek nappali ellátását biztosítja a Szoctv. 65/F. § (1) bekezdés, 
· idősek számára nappali ellátást nyújt a Szoctv. 65/F. § (1) bekezdés a) pontja, 
· fogyatékossággal élő személyek számára nappali ellátást nyújt a Szoctv. 65/F. § (1) bekezdés c) pontja szerint.
4.3.2. A költségvetési szerv a személyes gondoskodás körébe tartozó szakosított szociális ellátások keretében 
· átmeneti szállást nyújt hajléktalanok számára a Szoctv. 80. § (3) bekezdés f) pontja, 
· időskorúak gondozóházát működtet a Szoctv. 80. § (3) bekezdés a) pontja szerint, mely szakápolási egészségügyi tevékenységet is végez, 
· idősek otthonát biztosít a Szoctv. 68. §-a szerint, mely szakápolási egészségügyi tevékenységet is végez, valamint demens betegek ellátását is biztosítja.
4.3.3. A költségvetési szerv a személyes gondoskodást nyújtó gyermekjóléti alapellátások keretében 
· gyermekjóléti szolgáltatást nyújt, a Gyvt. 40. §-a szerinti család- és gyermekjóléti szolgálat feladatait is ellátó, a Gyvt. 40/A. §-a szerinti család- és gyermekjóléti központ formájában,
· gyermekek napközbeni ellátását bölcsődei ellátás keretében a Gyvt. 42. §-a, 42/A. §-a és 43. §-a szerint nyújtja, a szolgáltatói nyilvántartásba bejegyzett 108 férőhelyen, 8 csoportban, ahol az integráltan nevelhető, korai fejlesztésre és gondozásra jogosult gyermekek bölcsődei ellátását teljes integráció keretében biztosítja, továbbá időszakos gyermekfelügyelet szolgáltatást is nyújt. 

3. Az alapító okirat 5.1. pontjában az „a vezetői feladatok ellátásával 5 évre,” szövegrész helyébe az „a vezetői feladatok ellátásával legfeljebb 5 évre,” szöveg lép.

Jelen módosító okiratot a törzskönyvi nyilvántartásba történő bejegyzés napjától kell alkalmazni.
Kelt: Tiszaújváros, „időbélyegző szerint”

